American Song Contest

American Song Contest on vuonna 2022 alkanut yhdysvaltalainen laulukilpailu ja Eurovision laulukilpailun spin-off. Kilpailuun osallistuvat omilla kilpailukappaleillaan kaikki Yhdysvaltojen 50 osavaltiota sekä viisi territoriota ja pääkaupunki Washington DC. Se alkoi 21. maaliskuuta 2022 NBC:llä.  Kilpailua juontavat Snoop Dogg ja Kelly Clarkson.

Kilpailun voittajaksi nousi Oklahoman AleXa kappaleella "Wonderland".

Alkuperä 
Eurovision laulukilpailu on EBU:n järjestämä vuosittainen laulukilpailu, johon osallistuu pääasiassa Euroopan eri maita, joista valitaan edustaja. Se sijoittuu maailman katsotuimpien ei-urheilutapahtumien joukkoon, sillä ympäri maailman sitä katsoo satoja miljoonia ihmisiä vuosittain. 

Ensimmäinen tunnettu Eurovision-tv-lähetys Yhdysvalloissa oli vuonna 1971. Kaksi vuotta aiemmin kilpailu oli lähetetty Puerto Ricossa. Kilpailu lähetettiin molemmissa maissa vuosina 2003 ja 2004. Amerikkalainen kaapeliverkkoyhtiö Logo TV välitti finaalit vuosina 2016-2018. Katseluluvut olivat alhaiset, ja ne vaihtelivat 52 000 katsojasta 74 000 katsojaan. WJFD:DM, kaupallinen radioyhtiö New Bedfordissa, Massachusettsissa, lähetti vuosien 2018 ja 2019 finaalit englanniksi ja portugaliksi selostettuna.

Netflix allekirjoitti sopimuksen vuosien 2019 ja 2020 kilpailujen suoratoistolle. Suoratoistopalvelu aikoi julkaista musikaalikomediaelokuvan Eurovision Song Contest: The Story of Fire Saga vuoden 2020 kilpailun yhteydessä, mutta sen peruuttamisen takia elokuva julkaistiin kuukautta myöhemmin 26. kesäkuuta 2020. Elokuvasta tuli Netflixin katsotuin elokuva sen ensimmäisenä viikonloppuna. Story of Fire Saga tutustutti myös elokuvan katsojat Eurovision laulukilpailu -formaattiin ja sen suosioon Euroopassa. Elokuvan kappale Husavik sai ehdokkuuden parhaan alkuperäisen kappaleen palkintoon 93. Oscar-gaalassa.

Suunnitelmissa oli kehittää yhdysvaltalainen versio Eurovision laulukilpailusta jo vuonna 2006 ja Ben Silverman kehitti kilpailua NBC:lle haastaakseen American Idolin. Silverman sanoi vuonna 2020 yrittäneensä toteuttaa projektia 20 vuoden ajan, myös silloin, kun hän oli NBC:n puheenjohtaja.

Tuotanto 

Christer Björkman ja Ola Melzig, jotka tunnetaan heidän rooleistaan Eurovision laulukilpailun tuottajina ilmoittivat Tel Avivissa pidetyssä lehdistötilaisuudessa muutama päivä ennen vuoden 2019 kilpailua, että he ovat hankkineet EBU:lta oikeuden tuottaa yhdysvaltalaista versiota sovitusta kilpailusta. Björkman ja Melzig olisivat tuottajina Anders Lenhoffin ja Peter Settmanin kanssa.

Settman paljasti haastattelussa ruotsalaiselle Aftonbladet -lehdelle, että ”ainakin kymmenen suurta pelaajaa” on osoittanut kiinnostusta lähettää American Song Contestia, mukaan lukien suuret televisioverkot.

Euroopan yleisradiounioni ilmoitti 14. toukokuuta 2021, että yhdysvaltalainen televisioyhtiö NBC on hankkinut kilpailun lähetysoikeudet. Propagate Content ja Universal Television Alternative Studio toimivat kilpailun tuotantoyhtiöinä.

Variety ilmoitti vuonna 2020, että kilpailussa esiintyisi ammattimuusikoita, kuten soololaulajia, duoja tai enintään kuuden jäsenen ryhmiä. Tämä saattoi asettaa varsinkin tunnetut taiteilijat etusijalle muita edustajia vastaan karsintavaiheessa. Toukokuussa 2021 otettiin käyttöön online-lähetysalusta, jonka kautta yli 16-vuotiaat ehdot täyttävät aristist voivat hakea kilpailuun. Osallistujien on lueteltava kaikki osavaltiot ja territoriot joihin heillä on "aito, syvä yhteys" hakuprosessin aikana. Verkkosivusto korosti, että lähetettyjen kappaleiden on oltava alkuperäisiä missä tahansa genressä, eikä niitä saa olla julkaistu kaupallisesti. Kilpailu kuvattiin Universal Cityssä, Kaliforniassa.

NBC oli alun perin ajoittanut kilpailun ensi-illan helmikuun 21. päivälle, mutta sitä siirrettiin kuukaudella eteenpäin America's Got Talent:Extremen COVID-19:ään liittyvän Omicron-variantin takia. Kilpailun finaali oli 9. toukokuuta 2022, vain päivä ennen Eurovision laulukilpailu 2022:n ensimmäistä semifinaalia. 

Yhdysvaltojen ulkopuolella ohjelmaa lähetti ainakin Suomen Yle,  Islannin RÚV ja Ruotsin SVT.

Formaatti
Kilpailuun osallistui siis kaikki 50 osavaltiota, viisi Yhdysvaltain territoriota, ja Washington DC. Osallistuvat territoriot ovat Amerikan Samoa, Guam, Pohjois-Mariaanit, Puerto Rico, ja Yhdysvaltain neitsytsaaret. Jokainen edustaja esitti kappaleensa suorassa televisio-ohjelmassa, joka lähetettiin ympäri maailman. Kilpailuun voi osallistua sooloartisteja, duoja, bändejä tai dj:tä. Voittaja määritetään fanien äänten ja musiikkialan ammattilaisten tuomariston avulla.

Kilpailussa oli karsintavaihe, semifinaalit ja finaali. Kullakin karsintakierroksella 11-12 kappaletta kilpaili neljästä paikasta semifinaalissa, ja lopputulos ratkesi tuomaristopaneelin ja puhelinäänestyksen perusteella. Tuomaristo päätti jokaisella kierroksella automaattisen karsinnan, kun taas loput kolme paikkaa ratkaistiin tuomariston ja yleisöäänestyksen yhdistelmällä. Lisäksi kaksi eniten toistetunta artistia palasi pelastusvalinnoilla semifinaaleihin.

22 semifinalistia kilpaili viidestä paikasta finaalissa, jonka tuloksen ratkaisivat tuomaristopaneelin äänet ja yleisöäänestys. Finaalissa äänet jaettiin Euroviisujen tyyliin, jossa tuomaristot, osavaltiot ja territoriot antoivat 12, 10, 8–1 pistettä kymmenelle lempikappaleelleen. Tuomaristot olivat jaettu maantieteellisiin alueisiin.

Kilpailun kulku

Ensimmäinen alkuerä 
Ensimmäinen alkuerä kilpailtiin 21. maaliskuuta 2022.

 Tuomariston jatkoon pääsijä  Yhdistetty jatkoon pääsijä  Pelastusvalinta

Toinen alkuerä 
Toinen alkuerä kilpailtiin 28. maaliskuuta 2022.

 Tuomariston jatkoon pääsijä  Yhdistetty jatkoon pääsijä  Pelastusvalinta

Kolmas alkuerä 
Kolmas alkuerä kilpailtiin 4. huhtikuuta 2022.

 Tuomariston jatkoon pääsijä  Yhdistetty jatkoon pääsijä

Neljäs alkuerä 
Neljäs alkuerä kilpailtiin 11. huhtikuuta 2022.

 Tuomariston jatkoon pääsijä  Yhdistetty jatkoon pääsijä

Viides alkuerä 
Viides alkuerä kilpailtiin 18. huhtikuuta 2022.

 Tuomariston jatkoon pääsijä  Yhdistetty jatkoon pääsijä

Ensimmäinen semifinaali 
Ensimmäinen semifinaali kilpailtiin 25. huhtikuuta 2022.

 Tuomariston jatkoon pääsijä  Yleisöäänten jatkoon pääsijä

Toinen semifinaali 
Toinen semifinaali kilpailtiin 2. toukokuuta 2022.

 Tuomariston jatkoon pääsijä  Yleisöäänten jatkoon pääsijä

Finaali 
Finaali kilpailtiin 9. toukokuuta 2022. Kilpailun voitti Oklahoman AleXa kappaleella "Wonderland".

Mainostaminen 
NBC News tuotti raportin, jossa edistettiin American Song Contestin hakuprosessia, ja se jaettiin ympäri Yhdysvaltoja ja sen territorioita. Se sisälsi haastattelun Michelle McNultyn kanssa, jossa todettiin, että he "etsivät seuraavaa suurta hittiä, kuten nuo hymmikappaleet...jotka vain jäävät päähän soimaan"".Måneskin, vuoden 2021 Eurovision laulukilpailun voittaja esiintyi The Voicen kauden 21 Top 10-jakson aikana, jossa juontaja Carson Daly mainosti American Song Contestia "Yhdysvaltalaisena versiona Euroviisuista". 

15. joulukuuta 2021 NBC julkaisi American Song Contest Twitter-tilille mainosvideon, jossa sanotaan, että kilpailusta tulee "suurin livemusiikin tapahtuma, minkä Amerikka on koskaan nähnyt", ja että kappaleita tulee kaikista genreistä. 

Mainos, joka esittelee räppäri Snoop Doggin ja laulajan Kelly Clarksonin ohjelman juontajina, debytoi ennen Super Bowl LVI:n väliaikashowta. Clarkson sanoi: "Olen ollut fani ja rakastan Euroviisujen konseptia ja olen innoissani voidessani tuoda musiikki-ilmiön Amerikkaan.Olen niin innoissani työskennellä Snoopin kanssa, enkä malta odottaa, että pääsen näkemään jokaisen osavaltion ja territorion edustavan artisteja, jotka laulavat omia kappaleitaan.". Clarkson esitti aiemmin keskusteluohjelmassaan hollantilaisen laulajan Duncan Laurencen kappaleen Arcade, joka voitti vuoden 2019 Eurovision laulukilpailun.

Vastaanotto 
American Song Contest otettiin vastaan hyvin. Andy Kryza kirjoitti, että American Song Contestin suurin haaste on ”amerikkalaisen musiikkimaiseman suhteellinen homogeenisuus”, että sen poptähdet on yhdistettävä värikkäisiin esiintyjiin, kuten drag queeneihin, klovneihin ja gospel-laulajiin, ja kuten Justin Kirkland Esquire ennusti, että kilpailu tulee olemaan ”valtava painajainen”, ja lisäsi, että amerikkalaisilla ”puuttuu mm. itsetuhoisuus, ja epäitsekäs energia tämän vetämiseksi pois”. 

BBC:n haastattelussa Cheryl Baker totesi, että kilpailu ei tuota tulosta hyvin Yhdysvalloissa, ja lisäsi, että maalla ”on vielä pitkä tie kuljettavaksi saadaakseen kilpailun hauska elementti”. Baker ehdotti, myös että Yhdysvaltojen pitäisi tuoda edustaja sen sijaan Eurovision laulukilpailuun. William Lee Adams WiWibloggsista vastusti, että ”valtioidentiteetti” ja alueellisen musiikin monimuotoisuus Yhdysvalloissa ovat avainasemassa kilpailussa. Adams hylkäsi myös käsityksen, jonka mukaan amerikkalaiset suhtautuisivat itseään liian vakavasti, viitaten tapahtumiin, kuten Miss America.

Chris Murphy huomautti, että Yhdysvaltojen televisiomaisema on pysähtynyt laulu- ja lahjakilpailuihin, ja lisäsi, että ”kukaan ei aio kirjoittaa yhtä tarttuvaa kappaletta kuin Husavik”.

Kysyttäessä mahdollisuudesta kilpailla amerikkalaisessa laulukilpailussa, Flo Rida sanoi, että se olisi ”unelma”. Flo Rida on aiemmin esiintynyt Senhitin kanssa San Marinon kappaleessa vierailevana artistina vuoden 2021 Eurovision laulukilpailussa.

Katso myös 
 Eurovision laulukilpailu
 Aasian Eurovision laulukilpailu
 Lasten Eurovision laulukilpailu
 Turkvision laulukilpailu

Lähteet 
 

Yhdysvaltain musiikki
Eurovision laulukilpailut